กระทรวงวัฒนธรรม เชิญชวนสักการะพระพุทธรูปสำคัญ 10 องค์ ชมนิทรรศการสงกรานต์ ณ ห้างสยามพารากอน
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีทำบุญตักบาตรพระสงฆ์ 19 รูป ในกิจกรรมงานประเพณีสงกรานต์ ประจำปี 2564 ภายใต้แนวคิด สงกรานต์วิถีใหม่ สืบสานวัฒนธรรมไทย พร้อมด้วยนางยุพา ทวีวัฒนะกิจบวร ปลัดกระทรวงวัฒนธรรม ผู้บริหาร ข้าราชการกระทรวงวัฒนธรรมและพุทธศาสนิกชน เข้าร่วม ณ วัดอรุณราชวราราม ราชวรมหาวิหาร กรุงเทพมหานครรัฐมนตรีว่าการกระทรวงวัฒนธรรม กล่าวว่า กระทรวงวัฒนธรรม มีนโยบายในการเทิดทูนสถาบันชาติ ศาสนาและพระมหากษัตริย์ รวมทั้งให้ความสำคัญในการทำนุบำรุงศาสนา ศิลปะและวัฒนธรรม ให้มีการรักษาสืบทอดอย่างยั่งยืน จึงจัดกิจกรรมวันสงกรานต์ ภายใต้แนวคิด สงกรานต์วิถีใหม่ สืบสานวัฒนธรรมไทย โดยมีกิจกรรมทำบุญตักบาตร สรงน้ำพระพุทธปฏิมาและก่อพระเจดีย์ทราย เพื่อเป็นการอนุรักษ์ประเพณีสงกรานต์และถวายเป็นพุทธบูชานอกจากนี้ กระทรวงวัฒนธรรม ยังร่วมกับศูนย์การค้าสยามพารากอน จัดกิจกรรมวันสงกรานต์ ในวันที่ 13-15 เมษายน 2564 เพื่อสืบสาน คุณค่าประเพณี สงกรานต์ ทำให้เกิดการเผยแพร่และสืบทอดวัฒนธรรมประเพณีของไทยให้ประชาชนได้รับรู้และเข้าใจในคุณค่าสาระของประเพณีสงกรานต์ กิจกรรมภายในงานประกอบด้วย การสรงน้ำพระพุทธรูป จัดแสดงพระพุทธรูปสำคัญในยุคสมัยต่างๆ 10 องค์ ซึ่งอัญเชิญมาจากพิพิธภัณฑสถานแห่งชาติพระนคร อาทิ พระพุทธรูปศิลาขาวมารวิชัย เพื่อให้ผู้เข้าร่วมงานได้สักการะ รวมทั้งมีนิทรรศการเกี่ยวกับประเพณีสงกรานต์ การสาธิตผลิตภัณฑ์ไทย เช่น ร้อยมาลัย เป็นต้น โดยการจัดกิจกรรมได้ปฏิบัติตามมาตรการ DMHTTA คือ อยู่ห่างไว้ ใส่แมสกัน มันล้างมือ ตรวจวัดอุณหภูมิ ตรวจเชื้อโควิด-19 และใช้ Application ไทยชนะและหมอชนะอย่างเคร่งครัด